**ביה"ס למדעי המדינה - לימודים לתואר ראשון (ב"א) - לימודי יום ולימודי ערב**

**מידע ותנאי קבלה לשנת הלימודים תשפ"א (אוקטובר 2020)**

**תכנית הלימודים**

מטרת הלימודים במדעי המדינה הינה להקנות לתלמידים ידע תיאורטי ויישומי על העולם המדיני - המבנים, המוסדות המרכיבים אותו והתהליכים הפוליטיים הפועלים בו. בתואר הראשון יילמדו כלל הדיסציפלינות המרכיבות את מושג "מדעי המדינה": ממשל ופוליטיקה, מנהל ומדיניות ציבורית, יחסים בינלאומיים ומחשבה מדינית. הלימודים כוללים קורסי חובה - מבואות, וקורסי בחירה מבין הדיסציפלינות השונות.

אנו רואים בבוגרי מדעי המדינה כבעלי יכולת, זכות וחובה להשפיע באופן ניכר המרחב הציבורי בישראל. לאור זאת, אנו מעוניינים לתת לסטודנטים גם את הבסיס התיאורטי בתחומי המחקר העיקריים במדעי המדינה, וגם קורסים שיעניקו ידע וכלים יישומיים הנדרשים בשוק העבודה בתחום הפוליטי/מדיני/מחקרי כיום.

במהלך הלימודים יאורגנו **סיורים לימודיים**, **ימי עיון ומפגשים אישיים עם דמויות מפתח** מהעולם הציבורי והפוליטי בהן דנים בשיעורים, **ימי הכוון תעסוקתי** במסגרתם ייערכו מפגשים עם בוגרי מדעי המדינה, הרצאות אורח, וסדנאות לשיפור מיומנויות הנדרשות בשוק העבודה. במסגרת שיעורי הבחירה, יינתנו קורסים הכוללים היבט מעשי הנדרש לשוק העבודה, למשל: **קורס פרקטיקום, "מודל האו"ם",** ועוד. לקריאה נוספת על תכנית הלימודים [לחצו כאן](https://poli.hevra.haifa.ac.il/index.php?option=com_content&view=article&id=741&Itemid=354&lang=he).

**מבנה הלימודים**

הלימודים בביה"ס למדעי המדינה מתקיימים במסלול דו חוגי או מסלול חד חוגי.

**המסלול הדו חוגי** - במסלול זה יבחר התלמיד חוג לימודים נוסף על מדעי המדינה. במסגרת מדעי המדינה ילמד התלמיד כ-60 נ"ז, וכן כ-60 נ"ז בחוגו השני. תלמיד במסלול דו חוגי במדה"מ יוכל לבחור באחד משני המסלולים:

**1**. **לימודי יום** - משך הלימודים 3 שנים, או שנתיים (מסלול דו שנתי)\*.

במסגרת לימודים **בשנתיים**,הסטודנטים ילמדו 6 סמסטרים רצופים לאורך שנתיים, כולל סמסטר קיץ. הלימודים בתכנית זו במתכונת דו חוגית בלבד. ניתן לשלב את הלימודים במדעי המדינה עם חוג נוסף מכלל חוגי הלימוד באוניברסיטה, גם אם אינו מציע לימודי תואר בשנתיים\*.

\* פתיחת המסלול הדו שנתי בתש"פ מותנית באישור הנהלת האוניברסיטה.

**2. לימודי ערב** – משך הלימודים 3 שנים. הלימודים מתקיימים ביום אחד בשבוע, יום א', בין השעות 17:00 עד 21:30. בכל שנת לימודים ילמד התלמיד שלושה סמסטרים (סמסטר א, ב, קיץ).

**המסלול החד חוגי** - במסגרת זו ילמד התלמיד 90 נ"ז במדעי המדינה + 30 נ"ז מכלל קורסי האוניברסיטה. הלימודים מאפשרים הרחבה של הידע התיאורטי במדעי המדינה, לצד שילוב של קורסים מעשיים. יחד, בוגרי מסלול זה יקבלו הכשרה מעמיקה בתחום מדעי המדינה. בוגרי המסלול החד חוגי, שישלימו בהצלחה את כל דרישות המסלול, יקבלו **ספח התמחות** בתחום אותו הרחיבו במהלך לימודיהם: **התמחות בממשל ורעיון מדיני,** או **התמחות ביחסים בינלאומיים,** או **התמחות במנהל ומדיניות ציבורית.**

**תנאי קבלה**

**תנאי קבלה לבעלי סכ"ם – שקלול פסיכומטרי ובגרות:**

1. ציון משוקלל 550 ומעלה לתכנית לימודי יום. ציון משוקלל 530 ומעלה לתכנית לימודי ערב.
2. לתכנית הדו-שנתית בלימודי היום נדרש סכ"ם 580, אנגלית ברמת "בסיסי" לפחות, יע"ל 120 לפחות (רק עבור מועמדים שלמדו בבית ספר בו שפת ההוראה לא היתה עברית).
3. מועמדים בעלי סכ"ם 520-549 יתקבלו ללימודי היום/ערב בכפוף למבחן כניסה חוגי\*\*.  
   למחשבון סיכויי קבלה [לחצו כאן](https://applicants.haifa.ac.il/enrollmentChances/index.html).

**תנאי קבלה ללא פסיכומטרי לבעלי תעודת בגרות\*/מכינה:**

1. בעלי ממוצע בגרות 90 ומעלה - ידרשו להיבחן במבחן כניסה חוגי\*\*.
2. בני 30 ומעלה יתקבלו ללא פסיכומטרי על סמך תעודת בגרות בממוצע 75 לפחות ומבחן כניסה חוגי\*\*.
3. מצטייני המכינה האוניברסיטאית יתקבלו על סמך ציון ממוצע 85 בתעודת המכינה.
4. בעלי ממוצע בגרות 75-89 - ידרשו ללמוד בסמסטר א' ללימודיהם שני קורסי קדם\*\*\* בהיקף של 8 נ"ז בציון ממוצע של 76 לפחות במסלול הדו-חוגי, או שלושה קורסי קדם בהיקף של 12 נ"ז בציון ממוצע של 76 לפחות במסלול החד-חוגי.
5. קבלה על סמך לימודים קודמים – מועמדים בעלי לפחות 3 קורסים אקדמיים, שנלמדו במוסדות אקדמיים מוכרים, יכולים לפנות למזכירות יחד עם גיליון ציוניהם המקורי, לבדיקת אפשרות להתקבל על סמך לימודיהם הקודמים.

\* **תעודת בגרות** - תעודת בגרות ישראלית, או שוות ערך לה.

\*\* **מבחן כניסה חוגי** – הודעה על מועד בחינת הכניסה החוגית תימסר אישית (באמצעות המייל) לנרשמים הזכאים להיבחן. הבחינה בודקת ידע כללי, ואינה מחייבת התכוננות מוקדמת. החומר עוסק במושגים ונושאים מעולם מדעי המדינה והאזרחות.

\*\*\* **קורסי קדם** - קורסי מבוא הנלמדים כחלק מתכנית הלימודים של החוג, ויוכרו לתואר למי שיסיים אותם בהצלחה.

פירוט קורסי הקדם למסלול הדו חוגי:

מבוא ליחסים בינלאומיים (4 נקודות זכות, 51 ציון עובר, 76 ממוצע לקבלה לתואר)

מבוא למנהל ציבורי (4 נקודות זכות, 51 ציון עובר, 76 ממוצע לקבלה לתואר)

פירוט קורסי הקדם למסלול החד חוגי:

מבוא למינהל ציבורי (4 נקודות זכות, 51 ציון עובר, 76 ממוצע לקבלה לתואר)

מבוא ליחסים בינלאומיים (4 נקודות זכות, 51 ציון עובר, 76 ממוצע לקבלה לתואר)

מבוא למחשבה פוליטית (4 נקודות זכות, 51 ציון עובר, 76 ממוצע לקבלה לתואר)

* הקבלה למסלול החד חוגי ולמסלול להשפעה ציבורית מותנית בראיון.
* הקבלה לכל המסלולים מותנית בעמידה בתנאי הקבלה האוניברסיטאיים, המפורטים באתר האוניברסיטה:

<https://www.haifa.ac.il/index.php/he/acceptance-regulations.html>

**תחילת לימודים**

ביה"ס למדעי המדינה מאפשר התחלת לימודים לתואר ראשון בסמסטר א' (אוקטובר) או בסמסטר ב' (פברואר – מרץ) בכל שנה.

**מלגות מיוחדות לסטודנטים של ביה"ס למדעי המדינה**

סטודנטים מצטיינים בבית הספר למדעי המדינה מועמדים למלגות במהלך התואר הראשון על סמך ציוני הבחינה הפסיכומטרית. במידה וסטודנט עומד בקריטריונים של שתי המלגות המפורטות מטה, יקבל את שתיהן!

**1**. מלגה מטעם ביה"ס למדעי המדינה - ציון פסיכומטרי משוקלל 650 ומעלה יזכה את הסטודנט במלגה בגובה **5000 ₪**. כפוף למימוש הלימודים במדעי המדינה והשגת ממוצע 88 בשני קורסי מבוא של שנה א'. המלגה מוגבלת לעד 5 סטודנטים בכל שנה.

**2.** מלגות מטעם הדיקנאט המיועדות לתלמידי התואר של מדעי המדינה, בהתאם לפירוט הבא:

\*ציון פסיכומטרי גולמי 633 יזכה את הסטודנט במלגה בגובה **35% משכר הלימוד של שנה א'.**

\*ציון פסיכומטרי גולמי 660 יזכה את הסטודנט במלגה בגובה **50% משכר הלימוד של שנה א'.**

**\*** ציון פסיכומטרי גולמי 730 יזכה את הסטודנט במלגה בגובה **100% משכר הלימוד של שנה א'.**

\*מתן המלגה בהתאם לקריטריונים של [הדיקנאט](http://www.haifa.ac.il/index.php/he/2017-01-25-13-19-41/2547-600-2).

**יצירת קשר:**

נועה אברהם, מרכזת לימודי תואר ראשון

טלפון 04-8240561

מייל [nnachum@univ.haifa.ac.il](mailto:nnachum@univ.haifa.ac.il)

בניין מדרגה, קומה 4, חדר 4004 ג'